Sepa Jalgpallikeskus

Sepa Jalgpallikeskus on jalgpallistaadion Eestis Tartus, mis kuulub klubile Tartu JK Tammeka. Jalgpallikeskus asub Ropka tööstusrajooni linnaosas aadressil Sepa 15a. Sepa Jalgpallikeskuse jalgpalliväljak on 105 x 68 m altküttega soojendatud kunstmuruväljak. Lisaks on jalgpallikeskuses ka 90 x 75 m naturaalmuruga harjutusplats. Tammeka kodustaadion on Tamme staadion, aga meeskond mängib talvisel ajal Sepa kunstmuruväljakul. Tammeka duubelmeeskond Tartu JK Tammeka U21 mängib peamiselt Sepal. Esimese Vasara (või Sepa) tänava staadioni rajas 1972-1975 aastatel Tartu Katseremonditehas, ja seal treenis sellel ajal ENSV jalgpalli kõrgliigas mängiv Tartu Katseremonditehase jalgpallimeeskond. 2012. aastal hakkas Tammeka juhatus arutlema, kus oleks võimalik rajada kunstmurustaadion, mis oleks talvel hästi kasutatav. 2013. aastal otsustati, et vana Sepa staadioni renoveerimine oleks parim võimalus, ja 2015 jaanuaris andis Tartu linnavolikogu vana Sepa staadioni hoonestusõiguse Tartu JK Tammekale.. Kui esimestel eskiisidel oli uus kunstmuru pneumaatilise kupliga kaetud, otsustati lõpuks siiski rajada katmata väljak altküttega. Jalgpallikeskuse ehitamise eelarve oli 452 818€. 100 000€ sai Tammeka Eesti Jalgpalli Liidust, 200 000 pangalaenuna, ja 150 000€ jaoks korraldasid Tammeka ja Neway Eesti spordiajaloo suurima ühisrahastuskampaania, mis algas 2. novembril 2015. Üle 3000 inimese aitas uut staadioni rahastada, ja kampaania lõppes edukalt 12. jaanuaril 2016. Rahastuskampaania sai 2016. Kuldmuna galal Aasta Turundustegu avaliku sektori auhinna. Staadioni renoveerimine algas 2016. aastal aprillis, ehitusfirma oli Jaagor Grupp. Renoveerimise käigus paigaldati uued väljakud, ehitati ka tribüün, riietusruumid ja valgustussüsteem. Jalgpallikeskuse avamine toimus 10. juulil 2016 festivalina, kus esines muusik Daniel Levi ja mis lõppes Euroopa meistrivõistluste finaali ühisvaatamisega. 2017 suvel ehitati tribüün ümber, ja lisati sellele katus. Pärast ümberehitamist on tribüünil 487 istekohta. Kohler, Vilja (25. oktoober 2013). "Tammeka kavandab vutipoistele harjutuskeskust". Tartu Postimees. Vaadatud 10.03.2018. "Sepa Jalgpallikeskus: Ajalugu". Vaadatud 10.03.2018. "Sepa Jalgpallikeskus: Eelarve". Vaadatud 10.03.2018. Jalgpallikool Tammeka. "FOTOD: Sepa jalgpallikeskuse uus tribüün hakkab kandma LukuCentrumi nime!". Originaali arhiivikoopia seisuga 11.03.2018. Vaadatud 10.03.2018. Eesti Jalgpalli Liit. "Mängu info: Tartu JK Tammeka - Tallinna FCI Levadia". Vaadatud 10.03.2018. Eesti Jalgpalli Liit. "Võistkond: Tartu JK Tammeka U21". Vaadatud 10.03.2018. Paas, Kalle (14. august 2017). "SEPA STAADION, 41 AASTAT HILJEM: omaaegne Tartu parim paremkaitsja soetas nimelise istekoha, et toetada tänast vutti". Originaali arhiivikoopia seisuga 11.03.2018. Vaadatud 10.03.2018. Raamat, Priit (mai 2012). "Borja meenutab". Elektriarve: 11. Vaadatud 10.03.2018. Koort, Kaspar (2. november 2015, 14:51). "Tammeka hakkas uue staadioni jaoks raha koguma". Tartu Postimees. Vaadatud 10.03.2018. "Tartu noored saavad Eesti suurima ühisrahastuskampaania abil staadioni". 2. november 2015, 16:11. Vaadatud 10.03.2018. Koort, Kaspar (2. november 2015). "Sepa jalgpallikeskuse valmimist saab jälgida reaalajas". Tartu Postimees. Vaadatud 10.03.2018. Dobkevitsch, Ivo (toim.) (19. märts 2016). "Sepa Jalgpallikeskuse ajalooline ühisrahastuskampaania võitis Kuldmuna". ERR Sport. Vaadatud 10.03.2018. Koort, Kaspar (15. aprill 2016). "Sepa jalgpallikeskuse ehitustööd algavad järgmisel nädalal". Tartu Postimees. Vaadatud 10.03.2018. Koort, Kaspar (8. juuli 2016). "Ajalooline Sepa jalgpallikeskus avatakse pühapäeval suurejoonelise festivaliga". Tartu Postimees. Vaadatud 10.03.2018. Rekand, Rasmus (20. september 2017). "Sepa tribüün avaneb roosa jalgpalliga". Tartu Ekspress. Originaali arhiivikoopia seisuga 11.03.2018. Vaadatud 10.03.2018. Koduleht Sepa Jalgpallikeskus Eesti Spordiregistris